### Č. sp.: ŽP 2015/01433-8-MK Bardejov

### k spisu: ŽP 2014/06055 30.01.2015

R o z h o d n u t i e

## Mesto Bardejov ako príslušný orgán štátnej správy v prvom stupni vo veciach ochrany prírody podľa § 2 písm. f) zákona č. 416/2001 Z.z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a § 69 ods.1 písm. d) a f) zákona č. 543/2002 Z.z. o ochrane prírody a krajiny v znení neskorších predpisov (ďalej len „zákon o ochrane prírody“), na základe písomnej žiadosti **Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621,** zo dňa 19.12.2014, podľa § 47 ods. 3, § 48 ods. 1 a § 82 ods. 11 zákona o ochrane prírody, v súlade s § 46 zákona č. 71/1967 Zb. o správnom konaní v znení neskorších predpisov

1. **z a m i e t a  ž i a d o s ť**

v časti, tkajúcej sa výrubu dreviny, druh: **borovica lesná** (Pinus sylvestris) s obvodom kmeňa 90 cm, meraným vo výške 130 cm nad zemou, rastúci na pozemku parcelné číslo CKN 1031/1, druh pozemku: ostatné plochy v kat. území Bardejov **(ul. Jiráskova 4).**

**II.  v y d á v a s ú h l a s**

žiadateľovi na výrub 4 ks drevín, druh:

1 ks tuja západná (Thuja occindentalis) s obvodom kmeňa 120 cm, meraným pod miestom rozkonárenia (vo výške 0,0 m nad zemou), rastúca na pozemku parcelné číslo CKN 1309/3, druh pozemku: ostatné plochy, v kat. území Bardejov (cintorín sv. Michala),

1 ks smrek pichľavý (Picea pungens) s obvodom kmeňa 60 cm, meraným vo výške 130 cm nad zemou, rastúci na pozemku parcelné číslo CKN 1170, druh pozemku: zastavané plochy a nádvoria, v kat. území Bardejov (ulica Gorkého 6),

1 ks tuja riasnatá (Thuja plicata D. Don ex Lamb.) s obvodom kmeňa 45 cm, meraným vo výške 130 cm nad zemou, rastúca na pozemku parcelné číslo CKN 58, druh pozemku: ostatné plochy, v kat. území Bardejov (ulica Štefánikova 6),

1 ks jabloň domáca (Mallus domestica) s obvodom kmeňa 65 cm, meraným vo výške 130 cm nad zemou, rastúca na pozemku parcelné číslo CKN 6566, druh pozemku: ostatné plochy v kat. území Bardejov (ulica Pod papierňou 45-47).

# A./

V súlade s § 82 ods. 12) zákona o ochrane prírody, určuje orgán ochrany prírody bližšie podmienky vykonania výrubu, zabezpečujúce ochranu prírody a krajiny:

1) výrub drevín je žiadateľ povinný uskutočniť v období vegetačného pokoja (od 1. októbra do 31. marca),

2) výrub drevín žiadateľ uskutoční po nadobudnutí právoplatnosti tohto rozhodnutia, v termíne do 31. marca 2016,

3) žiadateľ zabezpečí, aby pri výrube nedošlo k ohrozeniu zdravia alebo životov ľudí, k poškodeniu majetku fyzických osôb alebo právnických osôb,

4) žiadateľ zabezpečí, aby nedošlo k poškodeniu drevín, ktoré nie sú určené na výrub,

5) žiadateľ odstráni aj pne po výrube vrátane povrchovej časti koreňového systému a plochu upraví identicky s okolím,

6) vyrúbanú drevnú hmotu žiadateľ vhodným spôsobom odstráni a okolitý terén vyčistí od zvyškov po výrube,

7) za prípadné škody na majetku fyzických osôb alebo právnických osôb, spôsobených pri výrube drevín, zodpovedá žiadateľ podľa osobitných predpisov.

B./

V súlade s § 48 ods. 1 zákona o ochrane prírody je žiadateľovi uložené uskutočniť náhradnú výsadbu na pozemkoch, ktorých je správcom, za týchto podmienok:

# vysadiť 12 ks drevín a 6 metrov „živého“ plota a to druh:

# - 1 ks lipa malolistá (Tilia cordata) na pozemok s parcelným číslom CKN 5167/95, druh pozemku: zastavané plochy (doplnenie výpadkov lipovej aleje na ul. Pod Vinbagrom),

- 10 ks krušpán vždyzelený (buxus sempervirens) na pozemok s parcelným číslom CKN 1170, druh pozemku: zastavané plochy a nádvoria, v kat. území Bardejov (ulica Gorkého 6),

# - 1 ks javor poľný (Acer campestre L.) na pozemok s parcelným číslom CKN 6569, druh pozemku: ostatné plochy (ulica Pod papierňou),

- 6 metrov „živého“ plota - tavoľník van Houtteho (Spirea x vanhouttei (Briot.) Zabel)) na pozemok s parcelným číslom CKN 58, druh pozemku: ostatné plochy, v kat. území Bardejov (doplnenie výpadkov „živého“ plota na ulica Fučíkova 41),

# 2) výsadbu žiadateľ uskutoční vo vegetačnom období (od 1. apríla do 30. septembra) na vlastné náklady, v termíne do 30. septembra 2016 po vykonaní výrubu,

3) žiadateľ zabezpečí starostlivosť o náhradnú výsadbu po dobu 2 rokov odo dňa jej uskutočnenia; v prípade vyhynutia alebo poškodenia náhradnej výsadby vykoná žiadateľ dosadbu,

**4) žiadateľ doručí na MsÚ Bardejov, odd. ŽP doklad o vykonaní náhradnej výsadby, resp. dosadby.**

# Z dôvodov uvedených v § 89 zákona o ochrane prírody a krajiny môže Mesto Bardejov na návrh účastníka konania alebo z vlastného podnetu tento súhlas zmeniť alebo zrušiť.

# Osobitné predpisy, ako aj ostatné ustanovenia zákona zostávajú vydaním tohto súhlasu nedotknuté.

# O d ô v o d n e n i e

Písomnou žiadosťou zo dňa 19.12.2014, požiadal Bardejovského podniku služieb Bapos, m.p. Bardejov, Štefánikova 786, 085 01 Bardejov, IČO: 00619621, o vydanie súhlasu na výrub 5 ks drevín, druh: 1 ks borovica lesná (Pinus sylvestris) s obvodom kmeňa 90 cm, meraným vo výške 130 cm nad zemou, rastúca na pozemku parcelné číslo CKN 1031/1, druh pozemku: ostatné plochy v kat. území Bardejov (ul. Jiráskova 4), 1 ks tuja západná (Thuja occindentalis) s obvodom kmeňa 120 cm, meraným pod miestom rozkonárenia (vo výške 0,0 m nad zemou), rastúca na pozemku parcelné číslo CKN 1309/3, druh pozemku: ostatné plochy, v kat. území Bardejov (cintorín sv. Michala), 1 ks smrek pichľavý (Picea pungens) s obvodom kmeňa 60 cm, meraným vo výške 130 cm nad zemou, rastúci na pozemku parcelné číslo CKN 1170, druh pozemku: zastavané plochy a nádvoria, v kat. území Bardejov (ulica Gorkého 6), 1 ks tuja riasnatá (Thuja plicata D. Don ex Lamb.) s obvodom kmeňa 45 cm, meraným vo výške 130 cm nad zemou, rastúca na pozemku parcelné číslo CKN 58, druh pozemku: ostatné plochy, v kat. území Bardejov (ulica Štefánikova 6), 1 ks jabloň domáca (Mallus domestica) s obvodom kmeňa 65 cm, meraným vo výške 130 cm nad zemou, rastúca na pozemku parcelné číslo CKN 6566, druh pozemku: ostatné plochy v kat. území Bardejov (ulica Pod papierňou 45-47). Žiadateľ je správcom parciel, na ktorých dreviny, požadované na výrub, rastú. Dôvod žiadosti - žiadosť podaná na podnet občanov mesta. Predmetné dreviny rastú v prehustenom zápojí /jabloň/, poškodzujú majetok /tuja západná/, alebo zhoršujú hygienické pomery v priľahlých bytových a nebytových priestoroch /borovica lesná, tuja riasnatá/. Žiadosť je podaná podľa § 47 ods. 3 zákona NR SR č. 543/2002 Z.z. o ochrane prírody a krajiny v znení neskorších predpisov.

Mesto Bardejov, podľa § 82 ods. 7 zákona č. 543/2002 Z.z. o ochrane prírody a krajiny v znení neskorších predpisov, zverejnilo informáciu o začatí tohto správneho konania, v ktorom môžu byť dotknuté záujmy ochrany prírody a krajiny na webovom sídle Mesta Bardejov od 22.12.2014. V príslušnej lehote od zverejnenia informácie nebolo doručené Mestu Bardejov elektronické ani písomné potvrdenie záujmu byť účastníkom v začatom správnom konania.

Orgán ochrany prírody listom č. ŽP 2014/06055-2-MK zo dňa 15.01.2015 podľa ustanovení § 21 ods. 1 zákona č. 71/1967 Zb. o správnom konaní v znení neskorších predpisov nariadil ústne pojednávania spojené s miestnou obhliadkou v predmetnej veci. Ústne pojednávanie sa uskutočnilo 28.01.2015, počas ktoreho bolo zistené, že dreviny požadované na výrub, rastú na uvedených parcelách. V priebehu miestnej obhliadky orgán ochrany prírody vykonal meranie obvodov kmeňov stromov, zistil ich zdravotný stav a zhotovil fotodokumentáciu drevín požadovaných na výrub. Z priebehu ústneho pojednávania a miestnej obhliadky bol vyhotovený zápis a prezenčná listina. Dreviny požadované na výrub rastú v zastavanom území mesta.

Dreviny v počte 4 ks, druh:

- 1 ks tuja západná s obvodom kmeňa 120 cm, meraným pod miestom rozkonárenia (vo výške 0,0 m nad zemou), rastúca na pozemku parcelné číslo CKN 1309/3, (cintorín sv. Michala) má nepriaznivý vplyv na stavebné objekty – narušenie hrobiek koreňovým systémom. Dôvody výrubu tuje západnej sú teda opodstatnené.

- 1 ks smrek pichľavý s obvodom kmeňa 60 cm, rastúci na pozemku parcelné číslo CKN 1170, (ulica Gorkého 6) rastie cca 2,5 metra od bytového domu, z z juhozápadnej strany. Drevina má nepriaznivý vplyvu na zdravotný stav obyvateľov v dôsledku nadmierneho tienenia, bránenia prenikaniu svetla a tepla s následkom zníženia hygienických podmienok bývania. Dôvody výrubu smreka pichľavého sú teda opodstatnené.

- 1 ks tuja riasnatá s obvodom kmeňa 45 cm, rastúca na pozemku parcelné číslo CKN 58, (ulica Štefánikova 6) rastie cca 1 meter od bytového domu. Drevina má nepriaznivý vplyv na zdravotný stav obyvateľov v dôsledku nadmierneho tienenia, bránenia prenikaniu svetla a tepla s následkom zníženia hygienických podmienok bývania. Dôvody výrubu tuje riasnatej sú teda opodstatnené.

- 1 ks jabloň domáca s obvodom kmeňa 65 cm, rastúca na pozemku parcelné číslo CKN 6566, (ulica Pod papierňou 45-47). Dreviny v tejto lokalite boli v minulosti vysadené nekoncepčne. Jabloň rastie v hustom zápojí, následkom čoho v korune presychá. Drevina nemá predpoklad pre svoj vývoj. Dôvody výrubu jablone domácej sú teda opodstatnené. Správcovi odporúčame vykonať ozdravný orez ostatných drevín v predmetnej lokalite odborným orezom podľa normy STN 837010 – Ochrana prírody, ošetrovanie, udržiavanie a ochrana stromovej vegetácie.

Borovica lesná s obvodom kmeňa 90 cm rastúca na ul. Jirásková 4 je v dobrom zdravotnom stave, ide o dlhovekú drevinu, tvorí súčasť verejnej zelene. Drevina je v dobrej zdravotnej kondícii, niektoré konáre má nalomené po výdatných snehových zrážkach, nie je napadnutá živočíšnymi škodcami, rastie v dostatočnej vzdialenosti od bytového domu a nie je teda dostatočný dôvod povoliť jej výrub. Správny orgán odporúča žiadateľovi odstrániť nalomené konáre a konáre do podchodnej výšky (cca 2,5 metra) odborným orezom podľa normy STN 837010 – Ochrana prírody, ošetrovanie, udržiavanie a ochrana stromovej vegetácie.

Orgán ochrany prírody na základe vyhlášky MŽP SR č. 24/2003 Z.z. vypočítal spoločenskú hodnotu drevín požadovaných na výrub, ktorá je 3 433,48 €, z toho spoločenská hodnota drevín povolených na výrub je 2 065,08 €. Výpočet je prílohou zápisu.

Účastníci konania a zúčastnené osoby boli na mieste oboznámení s podkladmi rozhodnutia pred jeho vydaním a mali možnosť vyjadriť sa k ním, i k spôsobu ich zisťovania, prípadne navrhnúť ich doplnenie podľa ustanovení § 33 ods. 2 zákona č. 71/1967 Zb. o správnom konaní v znení neskorších predpisov. Voči súhlasu s výrubom 8 ks drevín a nesúhlasu s výrubom 1 ks dreviny nepodal zásadné námietky nikto z prítomných.

Na základe vyššie uvedeného orgán ochrany prírody dospel k záveru, že žiadosť na výrub 1 ks dreviny nie je opodstatnený. Žiadosť o výrub 4 ks drevín je opodstatnená. V prvej časti výroku rozhodnutia rozhodol preto o nepovolení výrubu a v druhej časti výroku rozhodnutia rozhodol o povolení výrubu podľa § 47 ods. 3 citovaného zákona o ochrane prírody. Zároveň žiadateľovi podľa ustanovení § 48 ods. 1 zákona o ochrane prírody uložil povinnosť vykonať náhradnú výsadbu a následnú starostlivosť o vysadené dreviny, ako aj podmienky vykonania činnosti podľa § 82 ods. 12 zákona o ochrane prírody.

**P o u č e n i e**

Proti tomuto rozhodnutiu možno podať odvolanie, podľa § 53 a nasl. zákona č. 71/1967 Zb. o správnom konaní v znení neskorších predpisov v lehote 15 dní odo dňa jeho doručenia, na Mesto Bardejov.

Toto rozhodnutie možno preskúmať súdom až po vyčerpaní riadnych opravných prostriedkov.

MUDr. Boris Hanuščak

primátor mesta

Rozhodnutie sa doručuje

* **Bardejovský podnik služieb Bapos, m.p. Bardejov, Štefánikova 786, 085 01 Bardejov,**
* **Magdaléna Gajdarová, Pod lipkou 16, 085 01 Bardejov**
* **Jaroslav Mačuš, Gorkého 6, 085 01 Bardejov**
* **Nicák Ivan, Jiráskova 4, 085 01 Bardejov**
* **SPRAVBYT, s.r.o., Hurbanova 18, 085 01 Bardejov**
* **Marek Kolesár, Ing., Pod Papierňou 45 , 085 01 Bardejov**

Na vedomie:

1. SIŽP - inšpektorát ochrany prírody, Rumanova 14, 040 01 Košice
2. Obvodný úrad životného prostredia v Bardejove, Dlhý rad 16, 085 77 Bardejov

Vybavuje : Milan Klimek Bankové spojenie : 0456175001/5600

Oddelenie : životné prostredie IČO : 321 842 DIČ : 2020622923

telefón: ( 00421 ) 054 4862 163, fax: ( 00421 ) 054 472 2476, e-mail: milan.klimek@bardejov.sk